Pasak bumi
Pasak bumi adalah tumbuhan asli Indonésia wan Malaysia, tagal ada jua sepalih di Thailand. Di Malaysia, tumbuhan ini "Tongkat Ali" disambatnya. Pasak bumi kawa tumbuh tinggi sampay 10 mitir di dalam rimbun hutan tanah randah. Biasanya daun pasak bumi rimbun di ujung batangnya. Kabanyakan puhun pasak bumi kada becabang, lamun bacabang pun palingan sabuting atawa dua buting haja. Kambangnya tasusun padat di tangkai nang ada cabangnya, nang kaluar matan pangkal daun.
Tumbuhan ini rancak diulah urang jadi ubat kuat. Banyak kajian nang dilakukan negeri-negeri barat gasan mangatahui khasiat nang ada di dalamnya. Pasak Bumi dipercaya kawa meningkatakan kadar testostéron di dalam awak lamunnya dipakay secara teratur. Ada jua kemungkinan dampak anabolik nang meningkatakan kekuatan fisik.
bjn_Latn bjn_Latn bjn_Latn